શ્રીનગરઃ મળતી માહિતી મુજબ શ્રીનગર, બડગામ અને શૌપિયા જિલ્લાના સત્તાધિશોએ લોકોને કોઇ પણ પ્રકારનું નુકશાન ન થાય તે માટે ભીડ ન કરવાનું જણાવ્યું છે. જ્યાં સુરક્ષાકર્મી અને આતંકિયો વચ્ચે ઘર્ષણ થઇ રહ્યું હોય, તે જગ્યાથી દૂર રહેવા જાહેરજનતાને સૂચના આપવામાં આવી છે. અધિકારીઓએ જણાવ્યું છે કે ત્રણ જિલ્લીઓમાં ઘર્ષણના સ્થળથી ત્રણ કિલોમીટરના વિસ્તારને પ્રતિબંધીત જાહેર કરવામાં આવ્યો છે. જો કે એમ્બ્યુલન્સ, મેડિકલ અને પેરામેડિકલ સાથે સરકારી કર્મચારીઓને તે સ્થળ પર જવામાં કોઇ જ પાબંદી નથી.